Infoboks FC Roskilde - Hillerød 2. Division Gruppe 2 (25/09) Oddset 2,35 3,45 2,60 bet365 2,35 3,50 2,60

Roskilde har suspenderet manager Christian Lønstrup frem til sæsonafslutningen, meddeler klubben i en pressemeddelelse.

Christian Lønstrup beskyldte mandag fire unavngivne spillere for matchfixing efter 1-2-nederlaget til Lyngby.

Lønstrup har ikke fremlagt beviser for påstanden, og nu er manageren suspenderet, meddeler Roskilde.

- Denne beslutning skal ses i lyset af de oplysninger, der dagen igennem har været fremme i pressen omkring match-fixing og kommunikationen herom imellem spillertruppen og manager Christian Lønstrup.

- For at sikre ro omkring afviklingen af de sidste to kampe og samtidig få tid til at finde hoved og hale i ovenstående påstande har klubben fundet det fornuftigt at indstille samarbejdet med Christian Lønstrup frem til sæsonafslutningen, således at spillertruppen kan have fuld fokus på de resterende to kampe.

- FC Roskilde har derfor besluttet ikke at kommentere yderligere på denne sag før efter sæsonafslutningen med undtagelse af, hvis der skulle komme nye faktuelle oplysninger i sagen.

- Det skal for god ordens skyld naturligvis fremhæves, at såvel FC Roskilde som spillerne tager afstand fra alle former for match-fixing og vil gøre alt for, at de relevante myndigheder kan få sagen fuldt ud belyst.

- I forhold til træner set-up’et frem til sæsonafslutning vil der snarest komme yderligere informationer.

Roskilde har to point ned til nedrykningsstregen og mangler opgør mod Fredericia og HB Køge.